На основу члана 30. став 1. алинеја 7. Закона о локалној самoуправи („Службени гласник Републике Српске“, број: 101/04, 42/05, 118/05 и 98/13), члана 47. Закона о уређењу простора и грађењу („Службени гласник Републике Српске“, број: 40/13 и 106/15) и члана 38. став (2) тачка е) Статута Града Бијељина („Службени гласник Града Бијељина“, број: 8/13 и 27/13), Скупштина Града Бијељина на 45. сједници одржаној дана 30. јуна 2016. године, донијела је

**О Д Л У К У**

**О УТВРЂИВАЊУ НАЦРТА РЕГУЛАЦИОНОГ ПЛАНА „ЦЕНТАР ГРАДА“**

**У БИЈЕЉИНИ**

Члан 1.

Утврђује се Нацрт регулационог плана “Центар Града“ у Бијељини, урађен од стране носиоца израде планског документа, ЈП „Дирекција за изградњу и развој града“ д.о.о. Бијељина, априла 2016. године.

Члан 2.

Утврђени Нацрт Регулационог плана „Центар Града“ у Бијељини садржи текстуални и графички дио.

1. Текстуални дио нацрта Регулационог плана „Центар Града“ у Бијељини састоји се од сљедећих поглавља:

* Уводни дио;
* Стање организације, уређења и коришћења простора;
* Потребе, могућности и циљеви организације, уређења и коришћења простора;
* План организације, уређења и коришћења простора-пројекција изградње и уређења простора;
* Одредбе и смјернице за спровођење плана.

1. Графички дио нацрта плана састоји се од сљедећих графичких прилога:

* Копија катастарског плана-постојеће стање Р=1:1000;
* Извод из ревизије и измјене урбанистичког плана Града Бијељине Р=1:2500;
* Извод из ревизије и измјене урбанистичког плана Града Бијељине-границе регулационих планова Р=1:5000;
* Извод из плана парцелације унутар обухвата РП „Центар Града“ - план просторне организације Р=1:1000;
* Инжењерско-геолошка карта Р=1:2500;
* Зоне у обухвату регулационог плана Р=1:2500;
* Заштита културно-историјског насљеђа и опште карактеристике зоне центра Р=1:2500;

2.

* План просторне организације Р=1:1000;
* План саобраћајне инфраструктуре Р=1:1000;
* План парцелације Р=1:1000;
* План регулационих и грађевинских линија Р=1:1000;
* Електроенергетска и ПТТ мрежа Р=1:1000;
* План хидротехничке инфраструктуре Р=1:1000;
* Топлификација, гасификација Р=1:1000.

Члан 3.

Нацрт Регулационог плана „Центар Града“ у Бијељини, након усвајања ове Одлуке, биће изложен на јавни увид у просторијама Одјељења за просторно уређење Градске управе Града Бијељина и у просторијама ЈП „Дирекција за изградњу и развој града“ д.о.о. Бијељина, у трајању од 30 дана.

Члан 4.

Носилац припреме Регулационог плана, Одјељење за просторно уређење Градске управе Града Бијељина, обавијестиће јавност о мјесту, времену и начину излагања утврђеног нацрта Регулационог плана „Центар Града“ у Бијељини, путем огласа који ће бити објављен у два средства јавног информисања, најмање два пута, с тим да ће се прво обавјештење објавити осам дана прије почетка јавног увида, а друго 15 дана од почетка излагања нацрта документа просторног уређења на јавни увид.

Члан 5.

Оглас из члана 4. ће садржати: мјесто, датум, почетак и трајање јавног увида, мјесто и датум једног или више јавних излагања, мјесто и вријеме пружања појашњења предложених планских рјешења заинтересованим лицима од представника носиоца израде планског документа, ЈП „Дирекција за изградњу и развој града“ д.о.о. Бијељина, Одјељења за просторно уређење Граске управе Града Бијељина, те рок до када се могу послати приједлози, примједбе и мишљења на нацрт документа.

Члан 6.

Одјељење за просторно уређење Градске управе Града Бијељине, обавезно је да на сваком мјесту, на којем је изложен нацрт Регулационог плана „Центар Града“ у Бијељини, обавијести јавност да се детаљније информације, објашњења и помоћ у формулисању примједби могу добити код Одјељења за просторно уређење Градске управе Града Бијељине – носиоца припреме, и код ЈП „Дирекција за изградњу и развој града" д.о.о. Бијељина – носиоца израде.

3.

Члан 7.

Примједбе, приједлози и мишљења на утврђени нацрт Регулационог плана „Центар Града“ у Бијељини, уписују се у свеску са нумерисаним странама, која ће се налазити у просторији у којој ће утврђени Нацрт бити изложен, или се у писаној форми могу достављати Одјељењу за просторно уређење Градске управе Града Бијељина. Све пристигле примједбе, приједлоге и мишљења на утврђени нацрт Регулационог плана „Центар Града“ у Бијељини, Одјељење је обавезно да прослиједи ЈП „Дирекција за изградњу и развој града“ д.о.о. Бијељина, као носиоцу израде овог просторно-планског документа.

Члан 8.

ЈП „Дирекција за изградњу и развој града“ д.о.о. Бијељина, дужно је размотри све примједбе, приједлоге и мишљења, који су достављени током јавног увида, те да према њима заузме став, а да образложење истог, у писаној форми, достави Одјељењу за просторно уређење Градске управе Града Бијељине и лицима која су доставила своје приједлоге, примједбе и мишљења.

Члан 9.

Приједлог Регулационог плана „Центар Града“ утврдиће се на основу нацрта који је био објављен и става према примједбама, приједлозима и мишљењима на тај нацрт. У приједлогу Регулационог плана „Центар Града“ не могу се мијењати рјешења из нацрта, осим оних на која је била стављена основана примједба, приједлог или мишљење. Став ЈП „Дирекција за изградњу и развој града“ д.о.о. Бијељина, према примједбама, приједлозима и мишљењима разматраће се на јавној расправи, која ће се организовати у року од 30 дана од дана затварања јавног увида, на коју ће се позвати представници Одјељења за просторно уређење Градске управе Града Бијељине, ЈП „Дирекција за изградњу и развој града“ д.о.о. Бијељина и организација из члана 42. став 3. Закона о уређењу простора и грађењу, те чланови савјета плана.

Члан 10.

Одјељење за просторно уређење Градске управе Града Бијељине, као носилац припреме плана, објавиће јавни позив за јавну расправу у најмање једном дневном листу доступном на територији цијеле Републике, три дана прије и на дан одржавања расправе, на којој могу да присуствују сва заинтересована лица. Ако јавној расправи не присуствују уредно позвани овлашћени стручни представници органа и правних лица из члана 42. став 3. Закона о уређењу простора и грађењу, сматраће се да су прихватили приједлог Регулационог плана „Центар Града“ у Бијељини.

4.

Члан 11.

Ако се приједлог измјене Регулационог плана “Центар Града“ у Бијељини, на основу прихваћених приједлога, примједби и мишљења достављених у току јавног увида, значајно разликује од нацрта Регулационог плана „Центар Града“ у Бијељини, Одјељење за просторно уређење Градске управе Града Бијељине, као носилац припреме, дужно је да организује поново јавни увид.

Трајање поновног јавног увида не може бити краће од 8 дана.

Поновни јавни увид се може спроводити највише два пута, након чега се доноси нова одлука о изради Регулационог плана “Центар Града“.

Члан 12.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: 01-022-59/16 П Р Е Д С Ј Е Д Н И К

Бијељина СКУПШТИНЕ ГРАДА БИЈЕЉИНА

Датум, 30. јун 2016. године

Драган Ђурђевић, с.р.